Høj skål med stiliserede elge (raku-filigran).

Glasuren hedder **”Hawaiian Copper Blue”** og er en af Gary R. Fergusons gratis opskrifter. Se flere på [www.garyrferguson.com](http://www.garyrferguson.com).

Garys originale opskrift:

Gerstley Borate 80

Bone Ash 20

Copper Carbonat 5

Cobolt Oxide\* 2,5

Tin Oxide 1,3

(Cerama har ingredienserne)

Det er min favoritglasur p.t. selvom den er drilsk og nemt bliver kedelig brun-sort. Men fantastisk når den lykkes og changerer i næsten alle regnbuens farver. Succesraten øges med tiden og erfaringen, så har du tålmodighed, så kan den absolut anbefales.

Den skal påføres forholdsvis tyndt, og jeg bruger oftest en natursvamp og påfører 2-3 lag og gerne uensartet for øget farvespil.

Glasuren er nem at arbejde med og er ikke tilbøjelig til at bundfælde når den står, eller løbe under brændingen.

Når emnet er færdigbrændt, hvilket jeg vurderer på ”øjemål”\*\*, skal det hurtigt i reduktionsbeholderen, som er foret med savsmuld i bunden og dernæst 3-4 ark avispapir. Siderne af beholderen fores også med samme mængde. Straks der er god ild lukkes med så tætsluttende låg som muligt.

Efter 7-10 min er spinkle emner sædvanligvis færdigreduceret og kan tages op til luftafkøling.

Afvaskningen er meget nem, da der er tale om let reduktion i avispapir.

Lykkes det ikke første gang, så kan man tage chancen med en ombrænding.

\*Jeg har erstattet Cobolt Oxid med Cobolt Carbonat i min udgave.

\*\*Glasuren skal have lagt sig igen efter at have boblet op, være glat og let svedig-blank at se på og emnet skal synes let transparent.